આજે પણ આ ફિલ્મમાં દર્શાવેલી સ્થિતિમાં કોઇ ફરક નથી આવ્યો. ઇરાનમાં છોકરી પોતાનો દેશ જે રમતમાં ભાગ લેતો હોય તે રમત જોવા જવાના ગુનામાં જેલ ભોગવે છે. આ ફિલ્મ બનાવવાની પ્રેરણા દિગ્દર્શકને પોતાની દીકરી પાસેથી મળી હતી. તેને કોઈપણ ભોગે સ્ટેડિયમમાં મેચ જોવા જવું હતું. જો કે એ દિગ્દર્શક પન્હાઈ તેની પત્ની અને પુત્રી સહિત ઈરાનમાં નજરકેદ છે. ત્યાં પણ કેટલાક શિક્ષિતપુરુષો સ્ત્રીને સમાન અધિકાર આપવાની તરફેણમાં છે પણ કેટલાક કટ્ટર ધાર્મિક કાયદાઓના રખેવાળ સરકાર સ્ત્રીને સમાન અધિકાર આપતા ડરી રહી છે. કેટલાક મુઠ્ઠીભર માણસો આખીય દુનિયાના કાયદાઓ ઘડે છે. તેને તોડવાની પહેલ પણ મુઠ્ઠીભર માણસો કરે છે, બાકીના સમાજમાં ગાડરિયા પ્રવાહની જેમ બંધનો અને ખોટી માન્યતાઓમાં જીવી જાય છે.